કથાઓ પ્રમાણે, રામાયણ કાળમાં રાવણ જ્યારે શિવજી પાસેથી અમરત્વનું વરદાન પ્રાપ્ત કરવા માટે તપસ્યા કરી રહ્યો હતો, ત્યારે શિવજીએ પ્રસન્ન થઇને રાવણને એક શિવલિંગ આપ્યું, જેને આત્મલિંગ કહેવામાં આવે છે. આ શિવલિંગના સંબંધમાં શિવજીએ રાવણને કહ્યું હતું કે, આ આત્મલિંગને લંકા લઇ જઇને ત્યાં સ્થાપિત કરવું, પરંતુ આ વાતનું ધ્યાન રાખવું કે આ શિવલિંગને જ્યાં મુકવામાં આવશે તે ત્યાં જ સ્થાપિત થઇ જશે. આ માટે જો તું અમર થવા માંગે છે જો આ લિંગને લંકામાં જ સ્થાપિત કરવું. રાવણ આ આત્મલિંગને લઇને ચાલ્યો ગયો. બધા દેવતા ઇચ્છતાં ન હતાં કે રાવણ અમર થઇ જાય આ માટે ભગવાન વિષ્ણુએ છળ કરીને તે શિવલિંગને રસ્તામાં જ મુકાવી દીધું. જ્યારે રાવણને વિષ્ણુનું આ છળ સમજાયું ત્યારે તે ગુસ્સામાં આવી ગયો અને આ આત્મલિંગને નષ્ટ કરવાનો પ્રયાસ કર્યો. ત્યારે જ આ લિંગ પર ઢંકાયેલું એક વસ્ત્ર ઉડીને મુરૂદેશ્વર ક્ષેત્રમાં આવી ગયું હતું. આ દિવ્ય વસ્ત્રને કારણે આ સ્થાન તીર્થ માનવામાં આવે છે.